b'\n_START_ARTICLE_\nGat Korat\n_START_SECTION_\nHist\xc3\xb2ria\n_START_PARAGRAPH_\nEl Korat \xc3\xa9s originari de la regi\xc3\xb3 de Pimai de la prov\xc3\xadncia de Korat, a Tail\xc3\xa0ndia. Es descriu per primera vegada en el Smud Khoi, un llibre impr\xc3\xa8s al segle XIV, que es tradueix literalment "El Llibre de Poemes de Gats". Actualment el llibre es troba a la Biblioteca Nacional de Bangkok. L\'any 1959 es va enviar el primer exemplar a Oregon, Estats Units i el 1966 \xc3\xa9s reconegut per la Cat Fanciers Association. El Korat ha estat criat a Tail\xc3\xa0ndia durant segles, per\xc3\xb2 quan es va portar el primer exemplar a Am\xc3\xa8rica, la seva crian\xc3\xa7a es va intensificar. Certament es considera que els Korat amb pedigree descendeixen directament d\'aquells criats a Tail\xc3\xa0ndia, i no els criats als Estats Units o a Europa.\n_START_SECTION_\nCaracter\xc3\xadstiques\n_START_PARAGRAPH_\nEl Korat \xc3\xa9s una ra\xc3\xa7a completament natural, \xc3\xa9s a dir, no va intervenir l\'acci\xc3\xb3 humana en la seva crian\xc3\xa7a. El seu cos \xc3\xa9s elegant i compacte, dissenyat per executar grans salts. El seu cap \xc3\xa9s petit i segons els est\xc3\xa0ndards forma un cor si s\'uneix la seva punteguda barbeta i les seves arrodonides celles. Els seus ulls s\xc3\xb3n grans i brillants, regularment de tons blaus o verds. _NEWLINE_El color del seu p\xc3\xa8l \xc3\xa9s d\'un to blav\xc3\xb3s i platejat, encara que existeixen variacions. El seu p\xc3\xa8l \xc3\xa9s curt i dens. El Korat pot patir una malaltia gen\xc3\xa8tica anomenada gangliosidosis.\n_START_SECTION_\nComportament\n_START_PARAGRAPH_\nEls Korat solen ser afetuosos i socials. S\xc3\xb3n molt intel\xc2\xb7ligents i els agrada estar envoltats de persones si creixen en un ambient dom\xc3\xa8stic. S\xc3\xb3n molt curiosos i juganers, normalment s\xc3\xb3n actius perqu\xc3\xa8 naturalment estan dissenyats per c\xc3\xb3rrer, saltar i ca\xc3\xa7ar. El seu sentit de l\'olfacte est\xc3\xa0 molt desenvolupat. El Korat, com la majoria dels gats, viu en ventrades.'